
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2021. gada 7. janvāra noteikumos Nr. 26 "Noteikumi par valsts un pašvaldību autoceļu ikdienas uzturēšanas prasībām un to izpildes kontroli"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Ministru kabineta 2025. gada 2. septembra sēdes protokollēmuma (prot. Nr. 34, 31. §) 4.3.apakšpunktā uzdots Satiksmes ministrijai izvērtēt valsts sabiedrības ar ierobežotu atbildību "Latvijas Valsts ceļi" (turpmāk - LVC) rosinātos deleģēto uzdevumu izmaksu pārskatīšanas priekšlikumus, samazinot izvirzītās kvalitātes vai uzraudzības prasības, un satiksmes ministram iesniegt izskatīšanai Ministru kabinetā attiecīgus priekšlikumus.
1.2. Mērķis
Mērķa apraksts
Ministru kabineta noteikumu projekts “Grozījumi Ministru kabineta 2021. gada 7. janvāra noteikumos Nr. 26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” (turpmāk – noteikumu projekts) precizē valsts un pašvaldību autoceļu ikdienas uzturēšanas prasības un to izpildes kontroles kārtību, vienlaikus samazinot birokrātiju un izdevumus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar Ministru kabineta 2025. gada 2. septembra sēdes protokollēmumu (prot. Nr. 34, 31. §) tika pieņemts zināšanai informatīvais ziņojums “Par valsts kapitālsabiedrību iespējamiem ienākumu palielinājumiem” (ierobežotas pieejamības informācija). Saskaņā ar minētā protokollēmuma 4.3. apakšpunktu Satiksmes ministrijai ir paredzēti vairāki uzdevumi, tajā skaitā izvērtēt LVC rosinātos deleģēto uzdevumu izmaksu pārskatīšanas priekšlikumus, samazinot izvirzītās kvalitātes vai uzraudzības prasības. Gan šis uzdevums, gan informatīvais ziņojums kopumā korelē ar Deklarācijas par Evikas Siliņas vadītā Ministru kabineta iecerēto darbību 34. punktu, atbilstoši kuram cita starpā ir paredzēts mazināt birokrātiju un valsts pārvaldi padarīt elastīgāku, kā arī ar Ministru prezidentes Evikas Siliņas ikgadējo ziņojumu Saeimai (2025. gads) par Ministru kabineta paveikto un iecerēto darbību, kurā premjere aicināja mazināt birokrātiju valsts pārvaldē un līdz ar to saistītos administratīvos izdevumus.
Ceļu satiksmes likuma 6. panta trešā daļa noteic, ka valsts un pašvaldību autoceļu ikdienas uzturēšanas prasības un to izpildes kontroles kārtību nosaka Ministru kabinets.
Pašvaldību likuma 4. panta pirmās daļas 3. punkts noteic, ka viena no pašvaldības autonomajām funkcijām ir gādāt par pašvaldības īpašumā esošo ceļu būvniecību, uzturēšanu un pārvaldību.
Ministru kabineta 2021. gada 7. janvāra noteikumu Nr. 26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” 1. punkts nosaka valsts un pašvaldību autoceļu ikdienas uzturēšanas prasības un to izpildes kontroles kārtību.
Problēmas un risinājumi
Problēmas apraksts
Saskaņā ar šobrīd spēkā esošajiem Ministru kabineta 2021. gada 7. janvāra noteikumiem Nr. 26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” ziemas sezonā (15. oktobris – 15. aprīlis) autoceļu ikdienas uzturēšanas prasību un darbu izpildes kontroli A klases autoceļiem vai to posmiem ir jānodrošina vismaz divas reizes nedēļā. Lielākajā daļā ziemas sezonas (jo īpaši oktobrī, novembrī, martā un aprīlī) laikapstākļi nav bijuši tādi, kur ceļa stāvoklis būtiski mainītos, līdz ar to LVC ieskatā šāds resursu patēriņš nav lietderīgs. Stabilu laika apstākļu gadījumā izmaiņas ceļa stāvoklī nav ne tik krasas, ne arī tik biežas, lai ceļa stāvokli kontrolētu divas reizes nedēļā.
Risinājuma apraksts
Samazinot kontroles skaitu ziemas sezonā un nosakot to veikt ne retāk kā vienu reizi nedēļā, Satiksmes ministrijas provizoriskais ietaupījums būtu ap 40 000 euro gadā, līdz ar to nepieciešams grozīt Ministru kabineta 2021. gada 7. janvāra noteikumus Nr. 26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli”.
Noteikumu projektā ietvertie grozījumi ir vērsti uz ikdienas uzturēšanas prasību kontroļu skaita samazināšanu, kas ir administratīvo izmaksu, nevis uzturēšanas prasību līmeņa samazināšana.
Ikdienas uzturēšanas prasību kontroles samazināšana nemazina autoceļu ikdienas uzturēšanas prasības un attiecīgi neatstāj iespaidu un nemazina ceļu satiksmes drošību, bet gluži pretēji – ar grozījumiem ikdienas uzturēšanas prasības B un C klases autoceļos ziemas sezonā tiek pastiprinātas.
Noteikumu projektā ietverti šādi grozījumi:
– precizēti noteikumos lietotie termini, kas nosaka ārkārtējo laikapstākļu iestāšanos, pielāgojot tos VSIA “Latvijas Vides, ģeoloģijas un meteoroloģijas centrs” izsludinātajiem brīdinājumiem, kas nodrošina vienādu ārkārtējo laikapstākļu konstatēšanas kārtību valstī;
– precizēts 5. punkts, nosakot, ka autoceļu ārkārtas uzturēšanas laikā pastiprināta noteikumu spēkā esošā 5. punkta prasība, ka atkāpes attiecīgajai uzturēšanas klasei ziemas sezonā (noteikumu 3. pielikums) noteiktajiem izpildes laikiem nav pieļaujamas;
– precizēts 9. punkts, nosakot, ka laiku autoceļa brauktuves attīrīšanai no sniega skaita no brīža, kad beidzis snigt vai ir sasniegts uzturēšanas klasei pieļaujamais sniega vai ledus biezums;
– precizēts 13. punkts, paredzot autoceļu pārvaldītājam tiesības noteikt zemāku vai augstāku klasi, ja attiecīgajā autoceļa posmā tiek veikta autoceļa būvniecība vai attiecīgais autoceļš vai tā posms tiek izmantots transportlīdzekļu satiksmes novirzīšanai cita autoceļa būvniecības laikā;
– precizēts 15. punkts, skaidrāk nosakot uzturēšanas kārtību nakts stundās, kad iedzīvotāji aktīvi neizmanto ceļus;
– papildināts ar 15.1 punktu, kas noteic uzturēšanas klases prasību samazināšanas kārtību, vienlaicīgi nosakot, ka atkāpes sākotnēji noteiktās uzturēšanas klases prasību izpildes laikiem ārpus noteikumu 15. punktā minētajiem laikposmiem nav pieļaujamas;
– papildināts ar 15.2 punktu, kas noteic augstākas prasības C un D klases autoceļiem;
– 22. punkta normas pārceltas uz jaunu 15.1 punktu un vienlaikus noteikumi papildināti ar jaunu 22.1 punktu, kas noteic, ka D uzturēšanas klasi nenosaka autoceļiem, pa kuriem notiek regulāri pasažieru regulārie pārvadājumi vai skolēnu pārvadājumi ar autobusiem;
– 39. un 40. punktā un noteikumu 2. pielikumā precizēta lietotās terminoloģijas atbilstība Būvniecības likumam. Stabu atjaunošana pēc būtības ietver vecā staba demontāžu un jauna staba uzstādīšanu;
– precizēts 40. un 42. punkts, nosakot jaunas prasības bojātu vai iztrūkstošu vertikālo apzīmējumu atjaunošanai vasaras sezonā, un vienlaikus noteikumi papildināti ar jaunu 42.1 punktu, kas noteic prasības informācijas zīmju un virzienrādītāju atjaunošanai;
– svītrots 43. punkts;
– precizēts 49., 50., 52., 53. un 54. punkts, nosakot prasības konstatēto neatbilstību novēršanas laikam un prasību formulējumu;
– lai mazinātu resursu nelietderīgu patēriņu, precizēts 70.1.1. apakšpunkts, nosakot, ka ziemas sezonā uzturēšanas prasību un darbu izpildes kontroli A klases autoceļiem vai to posmiem LVC nodrošina ne retāk kā reizi nedēļā. Noteikumu projektā ir norādīts minimālais kontroļu veikšanas skaits un praksē, saņemot informāciju no operatīvajiem dienestiem vai ceļu lietotājiem, jau šobrīd tiek veiktas papildus kontroles.
– precizēts 71. un 72. punkts, nosakot kontroles kārtību ārkārtējos laikapstākļos un pēc to beigām. Ārkārtējos laikapstākļos ikdienas uzturēšanu nodrošina darbu izpildītājs, bet ceļa pārvaldītājs nodrošinās kontroli, izvēloties nepieciešamo un drošāko veidu, kas ne vienmēr ir fiziska atrašanās uz autoceļa;
– precizēts noteikumu 3. pielikuma 1. un 2. punkts, nosakot B un C klases autoceļiem stingrāku autoceļu uzturēšanas prasību izpildes laiku. Noteikumu projektā paredzēts ziemas sezonā samazināt B un C klases uzturēšanas prasību izpildes laiku, tādējādi paaugstinot  uzturēšanas prasības, noteikumu projekta 2. pielikumā ietvertās noteikumu 3. pielikuma 1. un 2. punktā noteiktās prasības brauktuves attīrīšanai no sniega – B klasei paaugstinātas no 8 stundām uz 6 stundām, bet C klasei – no 24 stundām uz 12 stundām, savukārt brauktuves kaisīšanai ar pretslīdes materiālu – B klasei paaugstināta no 8 stundām uz 6 stundām. Prasību izpildes laika samazinājums nodrošinās ātrāku brauktuves attīrīšanu un nokaisīšanu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	39 999
	0
	39 999
	0
	39 999
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	39 999
	0
	39 999
	0
	39 999
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	39 999
	0
	39 999
	0
	39 999
	0
	0

	2.1. valsts pamatbudžets
	39 999
	0
	39 999
	0
	39 999
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Deleģēšanas līguma, kas noslēgts starp Satiksmes ministriju un LVC, līgumcena no 79 999 euro samazināta par 40 000 euro, veidojot 39 999 euro, kas ir jau samazinātais apmērs, kas norādīts ailēs "saskaņā ar valsts budžetu kārtējam gadam" un "saskaņā ar vidēja termiņa budžeta ietvaru”.

Attiecīgais samazinājums ir daļa no finansējuma samazinājuma, kas atbalstīts ar Ministru kabineta 26.08.2025. sēdē apstiprināto ziņojumu "Par valsts pamatbudžeta un valsts speciālā budžeta bāzi un izdevumu pārskatīšanas rezultātiem 2026., 2027., 2028. un 2029. gadam" (prot. Nr. 33, 53. §) un jau iestrādāts likumā "Par valsts budžetu 2026. gadam un budžeta ietvaru 2026., 2027. un 2028. gadam".

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Satiksmes ministrija, VSIA "Latvijas Valsts ceļi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/cd45fd18-e33d-4b83-ad0f-4775ffbe80fc
6.3. Sabiedrības līdzdalības rezultāti
Iebildumi un priekšlikumi netika saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
VSIA "Latvijas Valsts ceļi"
pašvaldības
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Jā
	Samazinot kontroļu biežumu, LVC būs iespējams efektīvāk izmantot administratīvos resursus deleģēto funkciju izpildē un pašvaldībām būs iespējams izmantot efektīvāk pašvaldību resursus citu funkciju veikšanai.

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Pašvaldību likuma 4. panta pirmās daļas 3. punktā minētās autonomās funkcijas izpildes nodrošināšana.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

